S-1245/2021

Mál þetta, sem dómtekið var 21. október 2021, var höfðað með ákæru lögreglustjórans á höfuðborgarsvæðinu 1. júní 2021 á hendur ákærða, T-kk-þgf G-kk-þgf, kt.[...];

„fyrir eftirfarandi sérrefsilagabrot:

I

Fíkniefnalagabrot með því að hafa þann 18. nóvember 2019 að

[...] í Kópavogi, haft í vörslum sínum í sölu- og dreifingarskyni 135 kannabisplöntur og 209,83 grömm af maríhúana og hafa um nokkurt skeið fram til þess dags staðið að kannabisframleiðslu í húsnæðinu og framleitt framangreind fíkniefni. Lögregla fann fíkniefnin sem og ræktunarbúnað við leit í húsnæðinu.

Mál nr. 007-2019-72701

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana - og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

II

Fíkniefnalagabrot með því að hafa þann 2. maí 2020 að

[...] í Kópavogi, haft í vörslum sínum í sölu- og dreifingarskyni 1988,99 grömm af marihuana (kannabisefni, maríhúana og lauf) og hafa um nokkurt skeið fram til þess dags staðið að kannabisframleiðslu í húsnæðinu og framleitt framangreind fíkniefni. Lögregla fann fíkniefnin sem og ræktunarbúnað við leit í húsnæðinu.

Mál nr. 007-2020-22460

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 135 kannabisplöntum, 209,83 grömmum af marihuana og 1988,99 grömmum af maríhúana (kannabisefni, maríhúana og lauf) sem og alls þess ræktunarbúnaðs og munum er starfseminni tengist og lögregla lagði hald á í framangreindum leitum og nánar er getið í munaskýrslum nr. 142231, 145594, 145595 og 145597, þar með talið lömpum, tjöldum, straumbreytum, símum o. fl. skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærði krefst þess í málinu að honum verði gerð sú vægasta refsing sem lög leyfa.

Ákærði andmælir ekki upptökukröfu ákæruvalds.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Ákærði játaði brot sín samkvæmt báðum liðum ákæru án undandráttar við fyrirtöku málsins 21. október sl. Játning hans fær stoð í framlögðum gögnum. Samkvæmt því þykir sannað að ákærði hafi gerst sekurum þá háttsemi sem honum er gefin að sök í ákæru og þar er réttilega heimfærð til refsiákvæða.

Sakaferill ákærða hefur ekki áhrif á refsingu hans nú. Ákærði er í málinu sakfelldur fyrir fíkniefnalagabrot. V ið ákvörðun refsingar verður að líta til þess að kannabisræktun ákærða var skipulögð og nokkur að umfangi. Ákærða til málsbóta horfir játning hans. Samkvæmt þessu þykir refsing ákærða, að gættum ákvæðum 1., 6., 7. og 8. töluliðar 1. mgr. 70. gr. almennra hegningarlaga nr. 19/1940, hæfilega ákveðin fangelsi í sex mánuði. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga.

Með vísan til kröfugerðar ákæruvalds, gagna málsins og þeirra lagaákvæða sem vísað er til í ákæru verða gerð upptæk þau fíkniefni og plöntur sem ákærði var með í vörslum sínum að [...] í Kópavogi og tilgreind eru í dómsorði. Ákærði sæti einnig upptöku á þar tilgreindum munum sem lögregla haldlagði undir rannsókn málsins, sbr. einnig muna skýrslur nr. 142231, 145594, 145595 og 145597.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða sakarkostnað málsins. Ákærði dæmist því til að greiða sakarkostnað samkvæmt framlögðu sakarkostnaðaryfirliti og þeim reikningi er því fylgir, 388.539 krónur.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, T-kk-nf G-kk-nf, sæti fangelsi í sex mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 135 kannabisplöntum og 2.198,82 grömmum af kannabisefnum. Ákærði sæti einnig upptöku á munum er lögregla haldlagði undir rannsókn málsins, þ. e. 13 straumbreytum, 12 viftum, fimm loftsíum, 18 lömpum og Samsung farsíma, sbr. munaskýrslur nr. 142231, 145594, 145595 og 145597.

Á kærði greiði 388.539 krónur í sakarkostnað.

K-kk-nf H-kk-nf